Aṭas n yisefran69 i nezmer ad neddem akken ad nebḍu inasiren d tisekkiwin, garasen : asentel iɣef d-ttmeslayen, inaw i yesseqdec deg-sen umaru (ullis, awennit, asegzi, aglam, ),  d acu kan, Aude Druelle i d-tebder Marie Parmentier (2005 : 2) temmeslay-d ɣef tsekkiwin n yinasiren ilmend n tmusni i d-sawaḍen, imi yal anasir yettawi yid-s tamusni, neɣ ma nezmer ad d-nini akka, yettawi yids izen. Llant kradt tsekkiwin ilmend n tmusni i d-sawaḍen yinasiren: 1- Anasir i d-yessawaḍen tamusni tussnant, tamesɣarant ; 2- Anasir i d-yessawaḍen tamusni yettsersiren ɣef yimi n medden, yesseqdac deg-s umaru tanfalit qqaren-d akken ara d-yesken ayen sawalen yimdanen deg tmetti, maca mačči d ussnan, ugtent deg-s tzermuɣliwin70.